Vitsebsk

Vitsebsk (valkoven. Ві́цебск) eli Vitebsk (ven. Ви́тебск; puol. Witebsk) on kaupunki Valko-Venäjän pohjoisosissa. Kaupungin asukasluku oli vuoden 2009 väestönlaskennassa 347 928. Vitsebsk on Vitsebskin alueen (maakunnan) pääkaupunki ja Valko-Venäjän neljänneksi suurin kaupunki. Historiaa Kaupunki sijaitsee kohdassa, jossa kaupungille nimensä antanut, idästä saapuva, nykyään purona virtaava Vitbajoki laskee suureen Väinäjokeen. Vitsebsk kehittyi paikalla sijainneen jokisataman ympärille. Ensimmäinen maininta kaupungista on vuodelta 1021, mutta sen virallinen perustamisvuosi on 974. 1100-1200-luvulla kaupunki oli pienen ruhtinaskunnan keskus, joka hyötyi Itämeren, Mustanmeren ja Välimeren välisestä kaupasta. Vuonna 1320 se liitettiin Liettuan suuriruhtinaskuntaan, josta tuli Puola-Liettua vuonna 1569lähde?. Kaupunki liitettiin ensimmäisessä Puolan jaossa vuonna 1772 Venäjän keisarikuntaan. Kaupunki oli keisarikunnan Vitebskin kuvernementin keskus, ja se rakennettiin uusklassiseen tyyliin. Se oli myös merkittävä juutalaisille sallittu kaupunki. Vuoden 1897 väestönlaskennan aikaan hieman yli puolet väestöstä oli äidinkieleltään juutalaisia eli puhui jiddišiä tai vastaavaa. 1800-luvulla alueelta tuli valkovenäläisiä ja venäläisiä asukkaita Viroon, mistä voi juontua viron kielen 'ryssää' tarkoittava sana tibla, joka olisi lyhentymä venäjän kielen sanasta vitebljánin, joka tarkoittaa Vitsebsk'n asukasta. Toisessa maailmansodassa suuri osa vanhaa kaupunkia vaurioitui vuosien 1941–1944 saksalaismiehityksessä ja taisteluissa.lähde? Asukasluvun kehitys Vitsebskin kaupunkipiiri ja kaupungin piirijako Vitsebskin kaupunki on maakuntahallinnon ohjauksessa Vitsebskin kaupunkipiirin kautta (ven. Витебский горсовет, Vitebski gorsovet). Kaupunkipiirissä oli 2009 väestönlaskennan mukaan yhteensä 355 062 asukasta. Vitsebskin kaupungin (347 928 as.) lisäksi kaupunkipiiriin kuuluu kaupungin pohjoispuolella sijaitseva Ruban kaupunkimainen taajama (7 134 as.). Sisäisesti Vitsebskin kaupunki jakautuu kolmeen hallintopiiriin: Tšyhunatšny ("rautatiepiiri") (valkoven. Чыгуначны, ven. Железнодорожный, Železnodorožnyi): 45 766 as. Kastrytšnitski ("lokakuun piiri") (valkoven. Кастрычніцкі, ven. Октябрьский, Oktjabrski): 131 192 as., Peršamaiski ("toukokuun 1:sen piiri") (valkoven. Першамайскі, ven. Первомайский, Pervomaiski): 170 970 as. Vitsebskin kaupunkipiiriä ympäröi erillinen maalaiskuntamainen 40 552 asukkaan hallintopiiri Vitsebskin piiri.lähde? Kulttuuria Kaupungissa on vuodesta 1992 järjestetty vuosittainen slaavilaisen musiikin festivaali Slavjanski bazar v Vitebske.lähde? Kaupunki on myös taidemaalari Marc Chagallin syntymäkaupunki. Kaupungissa on Chagallin kotimuseo ja taiteilijan nimeä kantava taidekeskus. Koska Chagall loi päätuotantonsa suurelta osin muualla kuin Valko-Venäjällä, museoiden anti on ennen kaikkea taidehistoriallinen. Vitsebsk oli Chagallin aikana yksi Neuvostoliiton avangarden keskuksia.lähde? Korkeakoulut Vitsebskissä sijaitsee neljä valtiollista, ylempään korkeakoulututkintoon valmistavaa oppilaitosta: Vitsebskin P. Mašerovin valtionyliopisto, Vitsebskin lääketieteellinen valtionyliopisto, Vitsebskin teknillinen valtionyliopisto ja Vitsebskin eläinlääketieteellinen valtionakatemia. Lähteet Aiheesta muualla Kuvia tai muita tiedostoja aiheesta Vitsebsk Wikimedia Commonsissa Lyhyt kaupunkikuvaus (englanniksi) (bycity.org) Kantakaupungin kartta (venäjäksi) (bycity.org) Kaupungin katukartta (tgt.ru) (Arkistoitu – Internet Archive) (venäjäksi) Vitsebsk (Arkistoitu – Internet Archive) (venäjäksi) Vitsebskin kaupunki (Arkistoitu – Internet Archive) (venäjäksi) Wikimapia map link of Vitebsk (venäjäksi)(englanniksi) http://www.vsavm.com/english.html (Arkistoitu – Internet Archive) http://www.vgmu.vitebsk.by (Arkistoitu – Internet Archive) Vitebsk State Technological University (venäjäksi) ja (englanniksi) (Arkistoitu – Internet Archive) Vitebsk State University named after P.M. Masherov (venäjäksi) http://www.belarus.by/en/belarus/territory/vitebsk/vitebsk/ (Arkistoitu – Internet Archive) Kirill Yurchenko, Vitsebsk portaali (Arkistoitu – Internet Archive) (englanniksi) Marc Chagallin museo Vitsebskissä, Marc Chagall Museum (Arkistoitu – Internet Archive) (englanniksi) (venäjäksi) http://brestrw.by/trains1/selStations4MapAction.do?shed_type=pass (Arkistoitu – Internet Archive) Vitsebskin vientiteollisuusyrityksiä (Arkistoitu – Internet Archive) (englanniksi) (vitebsk.gov.by)